钦定古今图书集成/理学汇编/文学典/第084卷 > 王奕
## 钦定古今图书集成/理学汇编/文学典/第084卷 > 王奕

按《江西通志》：“奕号斗山，宋末人，为邑博。与其子介翁
居玉琅峰，读书其中。素与文文山、谢叠山友善，及叠
山就执北行，送之诗曰：‘皇天久矣眼垂青，盻盻先生
此一行。遗表不随诸葛死，《离骚》长伴屈原生。两存无
补秦兴废，一出仍关鲁重轻。白骨青山如得所，何须
儿女哭清明’。词旨激烈。宋亡，建斗山书院居之，杜门”
不出。所著有《东行诗稿》。